మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
నీరవ్‌‌కు షాకిచ్చిన సోదరుడు నెహాల్ మోదీ!
నెహాల్ మోదీ.. నీరవ్ మోదీ వజ్రాల వ్యాపారానికి హాంకాంగ్‌లో ఏజెంట్‌గా పనిచేస్తున్నాడు. నీరవ్ విదేశాలకు పారిపోయిన తర్వాత..తన వద్ద ఉన్న అత్యంత విలువైన బంగారు ఆభరణాన్ని అమ్మేందుకు ప్రయత్నించాడు.
Samayam Telugu | Updated:
Oct 2, 2018, 05:13PM IST
పంజాబ్‌ నేషనల్‌ బ్యాంక్‌(పీఎన్‌బీ)ను రూ.13వేల కోట్ల మేర మోసగించి విదేశాలకు పారిపోయిన వజ్రాల వ్యాపారి నీరవ్‌ మోదీకి ఆయన సోదరుడు నెహాల్ మోదీ షాకిచ్చాడు. నీరవ్ మోదీ తన వద్ద ఉన్న రూ.22.7 కోట్ల విలువైన వజ్రాభరణాన్ని విక్రయించేందుకు ప్రయత్నించాడు. ఈ విషయంలో హాంకాంగ్‌లో ఏజెంట్‌గా పనిచేస్తున్న తన సోదరుడు నెహాల్ సహాయం తీసుకున్నాడు. నెహాల్ మోదీ.. నీరవ్ మోదీ వజ్రాల వ్యాపారానికి హాంకాంగ్‌లో ఏజెంట్‌గా పనిచేస్తున్నాడు.
నీరవ్ విదేశాలకు పారిపోయిన తర్వాత..తన వద్ద ఉన్న అత్యంత విలువైన బంగారు ఆభరణాన్ని అమ్మేందుకు ప్రయత్నించాడు. అయితే నెహాల్‌ మోదీ ఈ విషయం గురించి భారత ఎన్‌ఫోర్స్‌మెంట్‌ అధికారులకు సమాచారం అందించాడు. నీరవ్‌ అమ్మేందుకు ఇచ్చిన ఆ ఆభరణాన్ని ఈడీ అధికారులకు చేరవేశాడు. అయితే నెహాల్‌ ఏ ప్రాంతం నుంచి ఆ నగలను పంపించాడనే విషయం మాత్రం తెలియరాలేదు.
పీఎన్‌బీ కేసులో విదేశాలకు పారిపోయిన నీరవ్ మోదీని భారత్‌కు రప్పించేందుకు అధికారులు తీవ్ర ప్రయత్నాలు చేస్తున్నారు. అలాగే తాజాగా నీరవ్‌తోపాటు ఆయన కుటుంబసభ్యులకు చెందిన రూ.637కోట్ల విలువైన ఆస్తులను ఈడీ తాజాగా జప్తు చేసిన విషయం తెలిసిందే. వాటిలో ముంబయిలోని ఓ ఫ్లాట్‌తోపాటు అమెరికా, బ్రిటన్‌లోని స్థిరాస్తులు కూడా ఉన్నాయి.
జప్తు చేసిన ఆస్తుల్లో ఈ వజ్రాలు, ముత్యాలు పొదిగిన ఆభరణం కూడా ఉంది. పీఎన్‌బీని మోసం చేసిన కేసులో ప్రధాన నిందితుడిగా ఉన్న నీరవ్‌ను పట్టుకునేందుకు భారత్‌ అధికారులు విశ్వప్రయత్నాలు చేస్తున్నారు. అతడిని భారత్‌ రప్పించేందుకు ఇతర దేశాల అధికారులతో ఈడీ అధికారులు సంప్రదింపులు చేస్తున్నారు. ఇప్పటికే నీరవ్‌, ఆయన కుటుంబసభ్యులకు చెందిన రూ.700కోట్ల ఆస్తులను మనదేశంలో ఈడీ జప్తు చేసింది.